‘આશિકી ૨’એ મને જે આપ્યું છે એ બદલ હું આભારી છું. ત્રણ-ત્રણ ફ્લૉપ ફિલ્મો પછી તો હું કદાચ ખોવાઈ જ જાત. આજકાલ નિતનવા પ્રોજેક્ટ્સમાં મારું નામ જે રીતે જોડાય છે એ મને ગમે છે, પણ નિર્ધારિત સમય પહેલાં જ ન્યુઝ બહાર પડી જાય તો બધું ગૂંચવાઈ જાય છે અને એથી જ મારી સંમતિ વગર મારું નામ કોઈ કામ સાથે જોડાય એ મને ગમતું નથી. હું ખોટી રીતે સમાચારમાં ઝળકવા માગતી નથી, પછી એ ભલે મારાં વખાણ કે ટીકા હોય. મારી અંગત જિંદગી વિશે છપાય એ મને બિલકુલ ગમતું નથી.